Майоров Максим Олегович

Майоров Максим Олегович (26 март 1989 йыл) — Рәсәй хоккейсыһы, һөжүмсе. Әлеге ваҡытта Континенталь хоккей лигаһында сығыш яһаған Өфөнөң «Салауат Юлаев» хоккей клубы уйынсыһы.

 Биографияһы 
Максим Олегович Майоров 1989 йылдың 26 мартында  Үзбәк ССР-ының Андижан ҡалаһында тыуған. 

 Карьераһы 
 «Аҡ Барс» системаһында (2008 йылға тиклем) 
Максим Майоров хоккейсы карьераһын Татарстанда башлай. Ә хоккей менән Өфөлә шөғөлләнә башлай. Ул үҙен Өфө кешеһе тип һанай. Башҡортостан баш ҡалаһында уны дисциплинаны боҙған өсөн спорт мәктәбенән ҡыуалар. 13-16 йәштәрендә Магнитогорскиҙа хоккей менән ҡыҙыҡһынаМаксим Майоров: Считаю себя уфимцем. 2004 йылда ул Урал регионы командаһы составында Рәсәй региондары турнирында ҡатнаша һәм бер гол керетә, ә Урал командаһы алтын миҙалдарҙы яулай. 2005/2006 йылдарҙа Ҡазандан «Аҡ Барс-2» составында Рәсәй чемпионатының беренсе лигаһында 16 уйында 15 (11+4) мәрәй йыя. Ошо ваҡыттан башлана Максимдың профессиональ карьераһы. 2006/07 йылдар миҙгелен ул Юғары лигала сығыш яһаған Лениногорск ҡалаһынан «Нефтяник» составында башлай. Шунан «Аҡ Барс-2» составында ике уйын уҙғара. Ә Юғары лигала ул Әлмәттән «Нефтяник» командаһы өсөн уйнай башлай. Шунда ул бөтәһе 10 уйында бер гол керетә һәм бер һөҙөмтәле пас бирә. Миҙгел бөткәс үткән МХЛ драфтында Максимды дөйөм 94-се һан аҫтында «Коламбус Блю Джекетс» хоккей клубы һайлайМаксим Майоров МХЛ драфтында һайлана. Шулай уҡ уны Канада хоккей лигаһы драфтында беренсе раундты 33-сө һан аҫтында «Брэндон Уит Кингз» һайлай. Киләһе йылда ул Рәсәй суперлигаһында «Аҡ Барс» өсөн тәүге уйындарын үткәрә. Дөйөм алғанда, ул 11 осрашыуҙа 1 гол керетә.

 «Коламбус Блю Джекетс» 


2008 йылдың 30 авгусында Максим Майоров «Коламбус» менән өс йылға контракт төҙөйНХЛ. «Коламбус» подписал контракт с нападающим «Ак Барса». Ә уның «Аҡ Барс» менән 2012 йылға тиклем контракты бар ине. Тик Максим Рәсәйгә кире ҡайтмай, ә хоккейсыға Рәсәйҙә хоҡуҡтар Ҡазан командаһында ҡалаВице-президент «Ак Барса»: «Молодые ребята что хотят, то и делают». Миҙгелде Максим Америка хоккей лигаһында фарм-клубта «Сиракьюз Кранч» хоккей клубында башлайМХЛ. «Коламбус» Майоровты фарм-клубҡа ебәрә. 12 октябрҙә хоккейсы АХЛ-да тәүге шайбаһын керетә. 2009 йылдың 3 ғинуарында МХЛ-да «Коламбус» өсөн тәүге осрашыуын уҙғара. Бөтәһе был лигала ул өс уйын үткәрә, ә АХЛ-да 71 осрашыуҙа 31 (17+14) мәрәй йыя.

2009/10 йылдар миҙгелен Максим тулыһынса тиерлек АХЛ-да «Сиракьюз» өсөн үткәрә. Шунда 74 уйында ул 32 (17+15) мәрәй йыя һәм бер тапҡыр аҙнала лиганың иң яҡшы уйынсыһы тип танылаМаксим Майоров АХЛ-да аҙнаның иң яҡшы уйынсыһы. 2010 йылдың 10 мартында «Коламбус» Максимды төп командаға саҡыра. Шунда ул дүрт уйын ғына үткәрә һәм кире АХЛ-ға төшөрөлә. 2010/11 йылдар миҙгеленән «Коламбус» командаһының фарм-клубы «Спрингфилд Фэлконс» була башлай. МХЛ-да ул был миҙгелдә биш уйын үткәрә һәм беренсе апрелдә лигала тәүге шайбаһын керетәМХЛ. Майоров тәүге шайбаһын керетте. Ә АХЛ-да ул 69 уйында 33 мәрәйгә өлгәшә. 2011/12 йылдар миҙгеле Максим өсөн контракт буйынса һуңғы була. МХЛ-да ул 10 уйында ике мәрәй йыя, ә «Спрингфилд» өсөн 46 осрашыуҙа 23 тапҡыр һөҙөмтәле һөжүмдә ҡатнаша. Ошо дүрт миҙгел эсендә Максим уйнаған бер команда ла плей-оффҡа эләкмәй. Контракты бөткәс, ул Рәсәйгә ҡайтырға була.

 «Атлант» һәм «Динамо» М 
2012 йылдың 3 май көнөндә Майоров «Аҡ Барс» менән килешеү төҙөйМайоров и Абдуллин подписали контракты с «Ак Барсом», Петров продлил соглашение. Әммә Максим был клуб өсөн бер уйында уйнамай, һәм 24 сентябрҙә «Аҡ Барс» уны «Атлант» хоккей клубына алмаштыра«Ак Барс» обменял Майорова в «Атлант». 28 сентябрҙә үк Майоров КХЛ-да тәүге шайбаһын керетә. Даими миҙгелдең 40 уйынында ул 16 гол керетә һәм 6 һөҙөмтәле пас бирә. Плей-оффта «Атлант» тәүге раундта СКА-ға биш уйында еңелә. 28 апрелдә хоккейсы клубы менән килешеүҙе оҙонайтаМайоров продлил контракт с «Атлантом».

2013/14 йылдар миҙгеленең даими чемпионатында ул йәрәхәте өсөн 28 уйында ғына ҡатнаша һәм 17 мәрәй йыя. Тик «Атлант» плей-оффҡа эләкмәй һәм Гагарин кубогына үтә алмаған клубтар өсөн ойошторолған Өмөт кубогында ҡатнаша. Шунда Максим ике уйында ғына ҡатнаша. Миҙгел тамамланғас, донъя чемпионатында Рәсәй һәм Финляндия йыйылма командалары араһында уйындың Максим Майоров радиола комментаторы булаНападающий ХК «Атлант» Максим Майоров дебютировал в роли спортивного комментатора. 2014 йылдың йәйендә миҙгелгә әҙерлек ваҡытында Максим тағы ла йәрәхәтләнә һәм тәүге рәсми уйынды беренсе октябрҙә генә үткәрә. Ә 23 декабрҙә «Атлант» Максимды аҡсалата компенсацияға Мәскәүҙән «Динамо» хоккей клубына алмаштыра«Атлант» обменял Максима Майорова в московское «Динамо». Шул йылда Мытищи командаһында финанс ауырлыҡтары була, шуға күрә күп уйынсыларҙы һатырға мәжбүр була. Баш ҡала клубы өсөн Максим шул миҙгелдә бөтәһе һигеҙ уйында ҡатнаша һәм бер мәрәй ҙә йыймай. Миҙгел бөткөс, уның команда менән контракты тамамлана.

 «Салауат Юлаев» (2015—ә.в.) 
Максим Майоров яңы клубты 2015 йылдың ноябрендә генә таба. 9 ноябрҙә ул Өфөнән «Салауат Юлаев» менән килешеү төҙөйБез Григоренко, но с Майоровым. Тимәк, Максим үҙенә яҡын булған Өфөгә яңынан ҡайта. 2015/16 йылдар миҙгеле барышында ул Николай Прохоркин һәм Тему Хартикайнен менән бер звенола бик шәп уйын күрәһәтәләр. Даими миҙгелдә Максим 30 уйында 16 (10+6) мәрәй йыя. «Салауат Юлаев» плей-оффта «Аҡ Барс» һәм «Авангард» командаларын үтә. Ә конференциялар финалында буласаҡ чемпионға ғына отола һәм КХЛ чемпионатының бронза миҙалдарын еңә. Майоров Гагарин кубогының 16 осрашыуында 7 тапҡыр һөҙөмтәле һөжүмдә ҡатнаша. 2016 йылдың 7 июнендә «Салауат Юлаев» һөжүмсе менән ике йылға яңы контракт төҙөйМаксим Майоров остаётся в Уфе .

Киләһе 2016/17 йылдар миҙгеле клуб өсөн уның КХЛ-дағы тарихында иң насары була. Команда даими миҙгелде конференцияла алтынсы урында тамамлай, ә плей-оффтың беренсе раундында «Аҡ Барс» командаһына биш уйында отола. Максим бөтәһе 46 уйында 16 мәрәй йыя, йәрәхәте өсөн күп уйындар ҡалдыра. 2017/18 йылдар миҙгелендә «Салауат Юлаев» 2010 йылдан тәүгегә Чернышёв дивизионын еңә, ә плей-оффта конференция ярымфиналына тиклем етә. Максим барыһы 66 осрашыуҙа 14 мәрәй йыя. 5 апрелдә Майоров «Салауат Юлаев» менән яңы ике йыллыҡ контракт төҙөйМайоров заключил новый двухлетний контракт с «Салаватом». 2018/2019 йылдар миҙгелендә Максим 57 уйында ҡатнаша һәм 19 мәрәй йыя, ә команда Гагарин кубогы өсөн плей-оффта конференция финалына тиклем етә.

 Рәсәй йыйылма командаһында 
2006/07 йылдар миҙгелендә Максим тәү тапҡыр Рәсәй йыйылма командаларына саҡырыла башлай. Шунда ике халыҡ-ара турнирҙа ул 9 уйында 4 гол керетә. Ә 2007 йылдың авгусында һәм сентябрендә ул Рәсәй һәм Канада йәштәре араһында Суперсерияның ете уйынында ҡатнаша. Максим шул ваҡытта яңы ғына асылған Өфө-Ареналағы тәүге рәсми уйында ла була. Был суперсерияла ул ике һөҙөмтәле пас бирә, ә Рәсәй йәштәре һигеҙҙән ете осрашыуҙа еңелә. 2013 йылдың ноябрендә Максим Рәсәйҙең икенсе йыйылма командаһына саҡырылаОбъявлен состав второй сборной России на матчи с Латвией. Әммә ул Латвия менән дуҫтарса осрашыуҙарҙа ҡатнашмай.

 Статистика 
 ''Һуңғы яңыртыу: 18 июль 2019

 Клубта карьераһы 
 Даими миҙгел Плей-офф Миҙгел Команда Лига У Г П М Штр +/- У Г П М Штр +/- 2005/06 Аҡ Барс-2 БЛ 16114154— —————— 2006/07 Аҡ Барс-2 БЛ 20000— —————— 2006/07 Нефтяник Л ЮЛ 2864106-5 ————— 2006/07 Нефтяник Ә ЮЛ 61120-1 400021 2007/08 Аҡ Барс РСЛ 1010116-4 —————— 2008/09 Сиракьюз Кранч АХЛ 7117143130-15 —————— 2008/09 Коламбус Блю Джекетс МХЛ 300000 —————— 2009/10 Сиракьюз Кранч AХЛ 7417153224-11 —————— 2009/10 Коламбус Блю Джекетс МХЛ 40000-1 —————— 2010/11 Спрингфилд Фэлконс АХЛ 6919143316-12 —————— 2010/11 Коламбус Блю Джекетс МХЛ 510100 —————— 2011/12 Коламбус Блю Джекетс МХЛ 101122-3 —————— 2011/12 Спрингфилд Фэлконс AХЛ 4610132310-4 —————— 2012/13 Атлант КХЛ 4016622142 50110-5 2013/14а Атлант КХЛ 28513182-2 20000-1 2014/15 Атлант КХЛ 1824602 —————— 2014/15 Динамо М KХЛ 70002-3 100020 2015/16 Салауат Юлаев КХЛ 3010616109 163474-4 2016/17 Салауат Юлаев КХЛ 4561016181 100000 2017/18 Салауат Юлаев КХЛ 52371008 1431422 2018/19 Салауат Юлаев КХЛ 4497168-2 1321300 2019/20 Салауат Юлаев КХЛ              Бөтәһе МХЛ-да 22 2 1 3 2 -4 — — — — — — Бөтәһе АХЛ-да 260 63 56 118 80 -42 — — — — — — Бөтәһе Беренсе лигала 18 46 38 84 4 — — — — — — — Бөтәһе Юғары лигала 34 7 5 12 6 -6 6 0 0 0 2 1 Бөтәһе КХЛ-да 264 51 52 103 54 15 500 8 7 15 8 -7
 a «Плей-офф» тигәндә Өмөт кубогында уйынсының статистикаһы күрһәтелгән.

 Ҡаҙаныштары 
  КХЛ чемпионатының бронза миҙалсыһы — 2015/16, 2017/18.
  Рәсәй чемпионатының бронза миҙалсыһы — 2015/16.

 Шәхси тормошо 
2013 йылдың 24 авгусында Елена исемле ҡатында өйләнә. 2015 йылда улдары тыуа.

 Иҫкәрмәләр 

 Һылтанмалар 


 sports.ru сайтында профиле
 Рәсәй хоккейы сайтында профиле 

Категория:Рәсәй хоккейсылары
Категория:КХЛ хоккейсылары
Категория:МХЛ хоккейсылары
Категория:АХЛ хоккейсылары
Категория:Хоккей һөжүмселәре
Категория:Атлант командаһының уйынсылары
Категория:«Аҡ Барс» хоккейсылары
Категория:«Нефтяник» Лениногорск хоккейсылары
Категория:«Нефтяник» Әлмәт хоккейсылары
Категория:«Динамо» Мәскәү хоккей клубының уйынсылары
Категория:«Коламбус Блю Джекетс» уйынсылары
Категория:«Сиракьюз Кранч» хоккейсылары
Категория:Салауат Юлаев командаһының уйынсылары
Категория:Хоккей буйынса Рәсәй йыйылма командаһының уйынсылары
Категория:Рәсәй хоккей һөжүмселәре
Категория:«Спрингфилд Фэлконс» хоккейсылары